La Biblioteca de Sagunt s'implica en el projecte #PoetasYZ
25 de gener 2024

![](/media/0ithrse5/imagen-2-c.jpg?width=850&height=708.3333333333334)

Les Biblioteques Públiques de Sagunt s'han sumat al projecte #PoetasYZ per a donar a conéixer la creació poètica actual a Espanya, i, d'esta manera, potenciar la lectura en poesia partint de les mateixes biblioteques com a dispensadores de cultura.

Este projecte reunix l'obra de 42 poetes nascuts entre 1981 i 2003 que han publicat les seues obres en els últims anys a Espanya. Poetes que, com diuen els organitzadors, **«reben premis i tenen un públic dispers entre xarxes socials, festivals literaris i altres espais dedicats a l'expressió poètica».** La Comunitat Valenciana està representada a través dels escrits de Berta García Faet, autora que es pot descobrir en els fons de les biblioteques de Sagunt.

Seguint la màxima de Hölderlin, **«el que roman ho funden els poetes»**, és necessari conéixer el que s'està creant en l'actualitat per a saber allò que estarà, expressen des de l'organització. D'eixe mode, expliquen, no repetir **«la cansada dissort d'haver de recuperar més tard estos poetes de l'oblit»** per a reconéixer com d’avançats eren. Els organitzadors estimen que l'objectiu d'esta bibliografia **«és donar a conéixer l'ampli i divers quefer poètic contemporani espanyol al món bibliotecari i a altres persones interessades».**

**![](/media/wxinjv4s/imagen-1-c.jpg?width=478.6036036036036&height=850)**

*   [](http://www.facebook.com/sharer.php?u=https://aytosagunto.es/va/actualitat/la-biblioteca-de-sagunt-s-implica-en-el-projecte-poetasyz/ "Facebook")
*   [](http://twitter.com/share?url=https://aytosagunto.es/va/actualitat/la-biblioteca-de-sagunt-s-implica-en-el-projecte-poetasyz/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-biblioteca-de-sagunt-s-implica-en-el-projecte-poetasyz/ "Linked In")
*   [](mailto:?body=https://aytosagunto.es/va/actualitat/la-biblioteca-de-sagunt-s-implica-en-el-projecte-poetasyz/)